## Rješenje o određivanju područja stalnog graničnog prijelaza za međunarodni promet putnika i roba s inspekcijskim službama u pomorskom prometu Ploče

### NN 48/2014 (17.4.2014.), Rješenje o određivanju područja stalnog graničnog prijelaza za međunarodni promet putnika i roba s inspekcijskim službama u pomorskom prometu Ploče

POLICIJSKA UPRAVA DUBROVAČKO-NERETVANSKA

908

Na temelju članka 12. stavka 2. Zakona o nadzoru državne granice (»Narodne novine« br. 83/13), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine« br. 150/04), Policijska uprava dubrovačko-neretvanska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA S INSPEKCIJSKIM SLUŽBAMA U POMORSKOM PROMETU PLOČE

Članak 1.

Područje stalnog graničnog prijelaza za međunarodni promet putnika i roba s inspekcijskim službama u pomorskom prometu Ploče nalazi se na lučkom području luke Ploče otvorene za međunarodni javni pomorski promet.

Članak 2.

Ukupna površina stalnog graničnog prijelaza za međunarodni promet putnika i roba s inspekcijskim službama u pomorskom prometu Ploče iznosi 1 883 753 m².

Članak 3.

Područje stalnog graničnog prijelaza za međunarodni promet putnika i roba s inspekcijskim službama u pomorskom prometu Ploče obuhvaća sljedeće katastarske čestice k.o. Ploče: dio 894, 2078/1, 2078/10, 2078/13, 2078/14, 2078/15, 2078/16, 2078/17, 2078/20, 2078/21, 2078/26, 2078/27, 2078/28, 2078/29, 2078/30, 2078/31, 2078/32, 2078/33, 2078/37, 2078/38, 2078/39, 2078/40, 2078/41, 2078/42, 2078/43, 2079/1, 2080, 2081, 2082, 2083, 2084, 2085, 2087/1, 2087/2, 2099, 2100, 2106, 2107, 2108, 2109, 2122, 2123, 2124, 2128, 2130, 2131, dio 2132, dio 2133, 2134, 2135, 2141/1, 2141/2, 2141/3, 2141/4, 2141/5, 2167/3, 2167/5, 2167/6, 2167/7, 2167/8, 2167/9, 2167/10, 2167/11, 2167/12, 2167/13, 2167/14, 2172/3, 2175/15, 2178/10, 2195, 2204, 2205/1, 2205/2, 2223 i 2224.

Na području stalnog graničnog prijelaza za međunarodni promet putnika i roba s inspekcijskim službama u pomorskom prometu Ploče nalaze se objekti: objekt za veterinarski i fitopatološki nadzor, terminal za rasute terete, terminal za drvo, Gran skladište, skladište Utva, skladišta u nizu (1A, 1B, 2A, 2B, 3A, 3B, 4A, 4B, 5A, 5B), silos za žitarice i silos za glinicu, zgrade i radionice za održavanje, lučki restoran, zgrada uprave lučkih usluga, skladište petrolkoksa, vatrogasni toranj i garaže, nadstrešnica za vozila i mehanizaciju, objekti tvrtke »LPG« (»Luka Ploče – Gradnja«), objekti tvrtke »NTF« (»Naftni terminali Federacije«), objekti tvrtke »LPT« (»Luka Ploče – Trgovina«), kontejnerski terminal i višenamjensko skladište tvrtke »Top Logistics«.

Područje graničnog prijelaza u pomorskoj luci Ploče obuhvaća na sjeveru ograđeni dio obale omeđen spojnicom s ishodištem u spojnoj točki Putničke obale i obale br. 1 koja se s morske strane proteže rubom obale br. 1, obale br. 2, obale br. 3, nastavlja neuređenim obalnim rubom do obale br. 5, rubom obale br. 5, neuređenim obalnim rubom buduće obale br. 6, rubom obale br. 7, te nastavlja zapadnim obalnim rubom budućeg morskog nasipa, rubom obalne konstrukcije budućeg terminala rasutih tereta, zatim duž desne obale Kanala Vlaška – more, do zaštitne ograde tvrtke »Kartonplast«.

Sa sjeverne strane kopneno područje omeđeno je ogradom koja polazi od spojnice Putničke obale i obale br. 1 do ulaza br. 2 Luke Ploče, uz objekte carinarnice, doma zdravlja i Lučke uprave Ploče u duljini 340 m, zatim uz ogradu prema ulazu br. 3 Luke Ploče (HŽ prolaz) u duljini od 600 metara, isključujući objekt bivše zračne luke, te zemljište i zgrade tvrtke »Novi Plobest«, zatim se granica područja proteže uz kolosijeke II. rajonske grupe do pružnog prijelaza na Vranjaku te dalje u smjeru juga do spojne točke s kanalom Vlaška – more u duljini od 670 m.

Područje graničnog prijelaza obuhvaća i dio Putničke obale, Obala Neretvanskih gusara na vezu br. 10 od glave obale u dužini 20 m prema benzinskoj postaji i širini 5 m, a za vrijeme zadržavanja jahti i brodica u međunarodnom pomorskom prometu.

Područje graničnog prijelaza također obuhvaća i sidrište lučkog područja luke Ploče koje se nalazi u Neretvanskom kanalu, a omeđeno je spojnicom čije su koordinate:

43o 02,5’ N – 17o 23,7’ E

43o 00,8’ N – 17o 22,7’ E

43o 03,2’ N – 17o 18,9’ E

43o 04,7’ N – 17o 21,0’ E

za vrijeme zadržavanja plovila u međunarodnom pomorskom prometu.

Članak 4.

Stupanjem na snagu ovog Rješenja prestaje važiti Rješenje o određivanju stalnog međunarodnog pomorskog graničnog prijelaza I. kategorije Ploče (»Narodne novine«, br. 70/06).

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-03-01-UP/I-155/2-13.

Dubrovnik, 31. ožujka 2014.

Načelnik Uprave

Tonći Radibratović, v. r.

Rješenje, NN 48/2014-908